जब उनसे पूछा गया कि एक जमाने में आपकी, राजेश चौहान और वेंकटपति राजू की जैसी स्पिन तिकड़ी थी, वैसी तिकड़ी फिर नहीं बन पाई तो उन्होंने जहां यह कहा कि हर समय एक जैसा नहीं होता, वहीं राजेश चौहान के बारे में पूछा कि वे क्या कर रहे हैं। उनको बताया गया कि वे भिलाई में अपनी अकादमी चला रहे हैं। श्री कुम्बले ने कहा कि वैसे तीन स्पिनर तो विश्व कप की टीम में भी रखे गए हैं। एक सवाल के जवाब में उन्होंने कहा कि छत्तीसगढ़ से कोई प्रस्ताव आएगा तो कर्नाटक की टीम से साथ मैच के बारे में जरूर सोचा जाएगा।